Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: 2. melléklet a 43/2011. (III. 23.) Korm. rendelethez
Paragraph Index: 334

n) a versenyzõ és a doppingellenõr aláírását. 4. A doppingellenõrzésre vonatkozó szabályok 4.1. A versenyzõ elõ zetes értesítés nélkül bármikor kijelölhetõ doppingellenõrzésre. 4.2. A doppingellenõrzésre történõ kijelölést közvetlenül a verseny befejezése után kell megtenni. 4.3. A kijelölés, illetve a mintavétel a HUNADO döntése alapján más idõpontban is megtörténhet (például súlycsoporthoz kötött sportágaknál mérlegeléskor is). 4.4. A doppingellenõrzésre történõ kijelölés után a versenyzõ mellé ki kell rendelni egy kísérõt (a továbbiakban: kirendelt kísérõ), aki a mintavételre történõ megjelenésig a versenyzõ mellett tartózkodik. Kirendelt kísérõnek a doppingellenõr is kijelölhetõ. 4.5. Amennyiben vizelet-mintavétel történik, úgy azt a doppingvizsgálatra történõ felszólítás utáni elsõ vizeletmintából kell elvégezni. Versenyen való doppingellenõrzés esetén a mintavételre történõ kijelölés után 1 órán belül, versenyen kívüli doppingellenõrzés esetén lehetõség szerint azonnal meg kell jelenni a mintavételi állomáson. 4.6. A doppingellenõrnek alkalmat kell biztosítania a versenyzõ részére, hogy dokumentálja, ha bármilyen megjegyzése van a kijelöléstõl a mintavételi eljárás lezárásáig tartó idõszakban történtekkel kapcsolatban. 4.7. Kiskorú versenyzõ esetében a mintavételi eljárás akkor folytatható le, ha a kiskorú versenyzõvel egy felnõtt kísérõ is jelen van az 1.1. pontban foglaltaknak megfelelõen. 4.8. A mintavételi eljárás befejeztével a versenyzõnek és a doppingellenõrnek aláírással kell igazolni, hogy a kapcsolódó dokumentáció pontosan tükrözi a versenyzõvel végzett mintavételi eljárás adatait, beleértve a versenyzõtõl kapott kifogásokat is. A versenyzõ törvényes képviselõjének (ha jelen van) és a versenyzõnek is alá kell írnia a dokumentumokat, ha a versenyzõ kiskorú. A további jelenlévõk, akiknek szerepük volt a versenyzõ mintavételénél, tanúként aláírják a dokumentumokat. A doppingellenõr köteles adni a versenyzõnek egy példányt a versenyzõ által aláírt mintavételi jegyzõkönyvbõl. 5. Megjelenés mintavételre 5.1. A verseny befejezésekor a kijelölõ nyomtatványon jelzett idõpontban a versenyzõnek a mellérendelt kísérõvel együtt meg kell jelennie a doppingellenõrzõ állomáson rendszerint azonnal, de legfeljebb 1 órán belül. 5.2. A doppingellenõr indokolt esetben engedélyezheti, hogy a versenyzõ a doppingellenõrzõ állomáson a kijelölést követõ 1 óra elteltét követõen jelenjen meg. A versenyzõ távolléte különösen az alábbi esetekben minõsülhet indokoltnak, de kizárólag csak akkor, ha a versenyzõ felügyelete (kísérése) megoldható. Versenyidõszakban történõ vizsgálat esetén:

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes